Taistelun sana
Sana, painettu paperin lehdille
 Tai valettu laulujen kaavaan.
 Tai puhuttu pihalta tehtaiden,
 Sana suuren on kätkenyt aatoksen.
 Sitä verrata voi tulilaavaan.

 Se taistelukutsuna piirretty on
 Niin syvälle sydänten vaskeen!
 Sitä käyttivät ”onnelaa” haaveilevat,
 Vaan parhaiden mahtavat taistelijat
 Sen kylvivät mielien kaskeen.

 Ja luokkamme vainiot aavat niin
 Ylös nostatti taistelun viljaa;
 Tämä yhteistahtoa heilimöiden
 On luontunut sadoksi voiton sen,
 Joka ei tule vuottaen, hiljaa.

 Se joukkojen mahdilla vallatahan
 Kovin otteluin, yhteistoimin;
 Veren hintaa silloin lasketa, ei...
 Se miehuutta – lippua eellehen vei
 Ken viimeisin, voipuvin voimin!

 Sana Marxin ja Engelsin, Iljitshin,
 Sana Stalinin taistohon nostaa;
 Sanan, valtoja kaatavan, luovankin,
 Joka syntyypi jättiläisaatoksin,
 Myös saatamme kirjana ostaa.

1934